**Одобрявам:…………………………..**

**ЙОРДАН ХРИСТОВ ПАНЕВ**

**Управител на „ТРОЛЕЙБУСЕН**

**ТРАНСПОРТ” EООД, ГР. ХАСКОВО**

*Приложение*

**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

**КЪМ ДОКУМЕНТАЦИЯТА**

**ЗА**

**ОБЩЕСТВЕНА ПОРЪЧКА**

**възлагана по реда на открита процедура по чл. 18, ал. 1, т. 1 на основание чл. 20, ал. 1, т. 3, б. „б“ от ЗОП, с предмет:**

***„Доставка на електрически автобуси с необходимото диагностично оборудване и доставка и монтаж на зарядни станции за електробуси ”***

**КРИТЕРИИ ЗА ВЪЗЛАГАНЕ НА ПОРЪЧКАТА И МЕТОДИКА ЗА ОЦЕНКА И КЛАСИРАНЕ НА ОФЕРТИТЕ**

Обществената поръчка се възлага въз основа на икономически най-изгодната оферта. Икономически най-изгодната оферта в настоящата процедура се определя на основа критерия за възлагане „Оптимално съотношение качество/цена, което се оценява въз основа на цената или нивото на разходите, както и на показатели, включващи качествени, екологични и/или социални аспекти, свързани с предмета на обществената поръчка”.

Критерий за оценка при избор на изпълнител на обществената поръчка е “Икономически най-изгодна оферта”. Класирането на офертите се извършва по комплексна оценка, получената като сума от индивидуалните оценки по посочените показатели.

Общата (комплексна) оценка за всяка оферта се определя, като първоначално се изчисляват присъдените точки по отделните показатели и се умножават по коефициента на относителната им тежест. След това всяка оферта получава комплексна оценка, изразена в точки по следната формула:

**KO = C + D + F + M**

I. ОБЩИ КРИТЕРИИ - МАКСИМАЛНА ТЕЖЕСТ – 45% ( 45 т.)

1. ЕНЕРГИЙНИ И ЕМИСИОННИ РАЗХОДИ ЗА ПРОБЕГ 800000 КМ ЗА ЦЯЛ ЕКСПЛОАТАЦИОНЕН ЖИЗНЕН ЦИКЪЛ НА ПРЕДЛАГАНИТЕ ЕЛЕКТРИЧЕСКИ АВТОБУСИ И ЗАРЯДНИ СТАНЦИИ - ТЕЖЕСТ 45 % (45 т.) в т. ч.:

1.1. Енергийни разходи (C) измерени по SORT-2, съгласно методиката по Е- SORT или по друг еквивалентен метод, в евро - до 45 т.

по формулата: C min x 45 = ... т.

 C n

където C min - най-нисък разход от всички оферти;

 C n - разход от конкретната оферта.

2. ТЕХНИЧЕСКИ ХАРАКТЕРИСТИКИ НА ПРЕДЛАГАНИТЕ ЕЛЕКТРИЧЕСКИ АВТОБУСИ - ТЕЖЕСТ 10 % ( 10 т.), в т. ч.:

2.1. Брой тягови двигатели – в момента в редовна (масова) експлоатация. (D)

Таблица за оценка на предложения брой тягови двигатели в точки :

|  |  |  |
| --- | --- | --- |
|  | D | оценка |
|  | Един (1) Брой тягов двигател – в момента в редовна (масова) експлоатация. | 5 т. |
|  | Два (2) Броя тягови двигатели – в момента в редовна (масова) експлоатация. | 10 т. |

II. ФИНАНСОВ КРИТЕРИЙ - МАКСИМАЛНА ТЕЖЕСТ - 40 % (40 т.)

ОБЩА СТОЙНОСТ (F) - до 40 т.

Посочва се Цена за изпълнение на поръчката, включително доставката до посочената франкировка в лева и въвеждането в експлоатация.

Цена за изпълнение на поръчката - това е цената, която включва разходите на Възложителя, за получаване изпълнението на целия предмет на поръчката, а именно: доставка на съответния брой електрически автобуси и допълнително оборудване за тях, до Автобусно депо на „”ТРОЛЕЙБУСЕН ТРАНСПОРТ” ЕООД, находящо се в гр. Хасково, ул. „Ивайло” №1, монтиране/инсталиране, тестване и въвеждане в експлоатация на доставеното оборудване. В цената се включват всички разходи, свързани с качественото изпълнение на поръчката, описани в техническите спецификации по вид и обхват, включително, но не само всички разходи за материали, изработка, опаковка, доставка, транспортни, товарно-разтоварни дейности и други разходи, включително с необходимите за регистрацията документи и документи за платени данъци, мита, такси, за провеждането на предвиденото обучение на персонала на Възложителя и всички останали задължения на Изпълнителя.

Най-ниската предложена Цена за изпълнение на поръчката получава максималния брой точки, а останалите оценки се намаляват пропорционално,

по формулата: F min x 40 = ... т.

 F n

където F min е най-ниската предложена Цена за изпълнение на поръчката от всички оферти в лева, без ДДС;

 F n е Цената за изпълнение на поръчката, предложена в оценяваната оферта в лева, без ДДС.

ІІІ. СРОК НА ДОСТАВКА (М) - МАКСИМАЛНА ТЕЖЕСТ - 5 % (5 т.)

Максималният брой точки получава офертата с най-кратък срок за доставка на цялото количество електрически автобуси, заедно с допълнителното оборудване - до 5 т.

*(съгласно техническите изисквания максимум 18 месеца)*

Точките на останалите участници се определят в съотношение към най-краткия срок за доставка

по формулата: М min x 5 = ... т.

 М n

където М min e най-краткия срок (в месеци) за доставка на цялото количество елетрически автобуси и допълнително оборудване, предложен от участник;

 М n е срокът (в месеци) за доставка на цялото количество електрически автобуси и допълнително оборудване, предложен от конкретния участник.

**МАКСИМАЛЕН ОБЩ БРОЙ ТОЧКИ, КОЙТО УЧАСТНИКА МОЖЕ ДА ПОЛУЧИ ПО ОБЩИ И ФИНАНСОВИ КРИТЕРИИ Е 100 т.**

***ВАЖНО:*** *При оценка на всеки един от показателите Комисията изчислява точките с точност до втория знак след десетичната запетая.*

**ЖРЕБИЙ**

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

а/ по-ниска предложена цена;

б/ по-изгодно предложение за размера на разходите, сравнени в низходящ ред съобразно тяхната тежест;

в/ по-изгодно предложение по показатели извън посочените по т.а/ и б/, сравнени в низходящ ред съобразно тяхната тежест.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с гореописания начин.

Тегленето на жребий се извършва при спазване на следните правила:

Тегленето на жребий се извършва от комисията за провеждане на процедурата, като датата, място и часа на жребия се съобщават писмено на участниците, чиито оферти са класирани на първо място, които имат право да участват в жребия. Право да присъстват при тегленето на жребия имат и лицата по чл. 54, ал. 1 от ППЗОП. Те се уведомяват за датата, мястото и часа на теглене на жребия чрез съобщение, публикувано на профила на купувача на възложителя.

Уведомените участници с еднакви точки имат право да участват при тегленето на жребия чрез своите законни представители или чрез упълномощено лице. Когато упълномощеното лице за участие в жребия не съвпада с лицето, подписало офертата от името на участника, допълнително се представят документ за самоличност и пълномощно в оригинал или заверено копие.

Публичния жребий се провежда по следния регламент:

1. Комисията подготвя еднакви празни, непрозрачни плика толкова на брой, колкото са участниците, предложили еднакви най- ниски цени;
2. Един от членовете на комисията поставя в празни пликове листчета с предварително изписани цифрите 1, 2, 3.... и ги затваря;
3. Председателят на комисията поставя пликовете в по-голям плик и разбърква пликовете с поставените в тях листчета;
4. Тегленето на жребия започва в определения час. Ако до този час не са се явили представител/и на участниците, се изчакват допълнително 15 (петнадесет) минути. Ако и до този час не са се явили представител/и на участниците, се пристъпва към тегленето на жребия;
5. Предсетателят на комисията предлага на представителите на призованите за участие в жребия участници да изтеглят по един от пликовете, да го отворят и да оповестят изписаната цифра на листчето. Изтеглянето става по реда на постъпване/входиране на първоначалните оферти на участниците;
6. В случай, че представител/и на някой/и от участниците призовани за жребия не се яви/ят, член от комисията изтегля плик на негово място. В случаите, когато няма нито един представител на участници с еднакви цени, жребият се провежда, като председателят на комисията изтегля пликове по реда на постъпване/входиране на офертите на участниците.

Участникът, с листчето от изтегления плик, на което е изписана цифрата 1, се класира на първо място.